**वर्मीकंपोस्ट व्यवसाय की सफलता की कहानी**

**डॉ श्रवण कुमार यादव**

सभी दोस्तों को नमस्कार मैं श्रवण कुमार यादव (MSc and PhD in organic farming) गाँव सुंदरपूरा तहसील किशनगढ़ रेनवाल जिला जयपुर राजस्थान का रहने वाला हूं। मैं और मेरे पिताजी जैविक खेती 10 साल से कर रहें है। मेरे पिता जी को 2021 में जयपुर जिले में बेस्ट जैविक किसान का अवार्ड माननीय कृषि मंत्री द्वारा प्रदान किया गया। और 2022 में मेरें पिता जी को पूरे राजस्थान में बेस्ट जैविक किसान का अवार्ड माननीय मुख्यमंत्री अशोक गहलोत जी द्वारा मिला।

पिछले साल कोरोना वायरस के कारण लोक डाउन की छुट्टियों को मैंने एक अवसर में बदल कर यह साबित किया है कि किसान चाहे तो सब कुछ कर सकता है।  मैंने शुरुआत में 17 वर्मीकंपोस्ट बेड लगाई तब मेरे गांव में सब लोगों ने मेरा मजाक उड़ाया। लेकिन मैं लगातार मेहनत करता रहा और आज  मैंने मेरे गांव के 14 लोगों को रोजगार देकर वर्मीकंपोस्ट बेड की संख्या 1000 कर दी है सब खर्चे निकालने के बाद में आज अच्छा मुनाफा कम रहा हूँ ।  इसलिए मैं सभी किसान भाइयों से निवेदन करता हूं कि आप जैविक खेती करके अपनी आय  दुगनी कर सकते है जिससे समाज एवं देश का भला होगा। आज मेरे वर्मीकंपोस्ट की जो भी मार्केटिंग होती है सब ऑनलाइन होती है मेरा खुद का यूट्यूब चैनल है जिसका नाम \*Dr Organic farming जैविक खेती\* है l मेरे युटुब चैनल पर लगभग 30000 लोग सब्सक्राइब है। और मेरे चैनल पर  वर्मीकंपोस्ट से संबंधित 222 से अधिक वीडियो है । और इन वीडियो को लगभग 40 लाख लोगों ने देखा है। रोजाना मेरे पास लगभग 200 फोन आते हैं और सभी की डिमांड होती है मेरे केंचुएं। मेरा किसान भाइयों को केंचुएं देने का तरीका बिल्कुल अलग है मैं 1 किलो में लगभग 2000 से 2500 केंचुएं किसानों को देता हूं और यदि कोई किसान और कहीं से केंचुएं लेते हैं तो उनको एक किलो में लगभग 300 से 400 केंचुएं ही प्राप्त होते हैं इसलिए मैं सभी किसान भाइयों से निवेदन करना चाहता हूं कि जिस किसान भाइयों को केंचुएं एवम् वर्मीकंपोस्ट चाहिए वह मेरे से संपर्क कर सकता है और इसी के में उनको पूरा टेक्निकल नॉलेज दूंगा और उनकी हर प्रकार से मदद करूंगा।।

आज मुझे दिल से बहुत अच्छा लग रहा है क्योंकि मेने जो पढायी के दोरान ऑर्गेनिक खेती के बारें में पढ़ा था आज उसी के नाम से मेरी पहचान बन गयी है और आज मुझे लोग पागल नहीं डॉक्टर ऑर्गेनिक के नाम से जानते है।

|  |
| --- |
|   |